

**Arbidsplan – ulike arbeidstider**

Har du arbeidstakere som arbeider til uliketider på døgnet, skal det utarbeides en arbeidsplan som viser hvilke uker, dager og tider den enkelte arbeidstaker skal arbeide. Arbeidsplanen skal utarbeides i samarbeid og drøftes med arbeidstakerne senest 2 uker før iverksettelse. Dette er ikke nødvendig dersom arbeidstaker jobber til faste tider året rundt. Da gjelder at alminnelig arbeidstid ikke skal overstige 9 timer i løpet av 24 timer og 40 timer i løpet av 7 dager.

Arbeidsplanen skal være lett tilgjengelig for arbeidstakerne. Planen må ikke være i strid med bestemmelsene i [Arbeidsmiljøloven kap.10](https://lovdata.no/dokument/NL/lov/2005-06-17-62/KAPITTEL_11#KAPITTEL_11).

**Ulike arbeidstider for ansatt:**

Den alminnelige arbeidstid må ikke overstige 9 timer i løpet av 24 timer og 38 timer i løpet av 7 dager for:

* Arbeid på 2 skift som regelmessig drives på på søn- og helgedager, og sammenlignbart turnusarbeid som regelmessig drives på søn- og helgedager
* Arbeids som innebærer at den enkelte må arbeid minst hver tredje søndag
* Arbeid som hovedsaklig drives om natten

**Kommentar**: søndag er i Arbeidsmiljøloven definert som tidsrommet fra lørdag kl.18.00 til søndag kl.22.00. Tilsvarende gjelder for helgedager. Jul-, påske- og pinseaften skal det være arbeidsfri fra kl.15.00 til kl.22.00 dagen før neste arbeidsdag. Det gjelder andre bestemmelser i de tilfeller der arbeidstakernes religion definerer andre høytidsdager enn det som de definerte offentlige høytidsdagene i Norge.

Det må sikres i arbeidsplan at arbeidstaker skal ha minst en periode med 35 timer sammenhengende fri i løpet av 7 dager. Arbeidstilsynet legger til grunn de 7 dagene løper fra midnatt natt til mandag til søndag kl.24.00. Arbeidstaker skal ha minst 11 timer sammenhengende fri i løpet av 24 timer.

Det vil kunne utarbeides en skriftlig avtale om gjennomsnittsberegning der arbeidstaker vil kunne jobbe mer i bestemte perioder. Se arbeidsmiljøloven §10-5 eller kontakt oss for veiledning. Det vil i tillegg kunne skriftlig avtales arbeid 3 søndager på rad, men allikevel slik at arbeidstaker da over en periode på 26 uker har fri annenhver søn- og helgedag. Det anbefales å legge opp en arbeidsplan der arbeidstaker får fri hver andre søn- eller helgedag.

Det er viktig at arbeidstidsordningene er slik at arbeidstakerne ikke utsettes for uheldige fysiske eller psykiske belastninger, og slik at det er mulig å ivareta sikkerhetshensyn.

Etter avtale kan vi bistå deg som ansatt eller din virksomhet med spørsmål vedørende arbeidstid, kontrollere avtale om gjennomsnittsberegning og om oppsett av arbeidsplan er i henhold til gjeldende lovgivning.